Miss World 1959

Ang Miss World 1959 ay ang ikasiyam na edisyon ng Miss World pageant, na ginanap sa Lyceum Ballroom, Londres, Reyno Unido noong 10 Nobyembre 1959. Ito ang kauna-unahang edisyon na ipinalabas sa telebisyon sa pamamagitan ng BBC.

Pagkatapos ng kompetisyon, kinoronahan ng The Chief Barker ng Variety Club ng Gran Britanya si Corine Rottschäfer ng Olanda bilang Miss World 1959. Ito ang kauna-unahang tagumpay ng Olanda sa kasaysayan ng kompetisyon. Nagtapos bilang first runner-up si María Elena Rossel ng Peru, habang nagtapos bilang second runner-up si Ziva Shomrat ng Israel.

Mga kandidata mula sa 37 bansa at teritoryo ang lumahok sa kompetisyong ito. Pinangunahan ni Bob Russell ang kompetisyon.

Kasaysayan

Pagpili ng mga kalahok 
Ang mga kalahok mula sa 37 mga bansa at teritoryo ay napili upang lumahok sa kompetisyon. Tatlong kandidata ang nailuklok upang kumatawan sa kanilang bansa/teritoryo matapos maging runner-up sa kanilang pambansang kompetisyon, o napili sa isang casting process.

Nakatakdang lumahok sa edisyong ito si Miss Maple Leaf 1959 Irene Dobler bilang kinatawan ng Kanada. Gayunpaman, bumitaw sa kanyang titulo si Dobler dalawang araw pagkatapos makoronahan dahil mas pinili nito maging asawa sa kanyang kasintahan imbis na maging Miss Maple Leaf. Siya ay pinalitan ng kaniyang first runner-up na si Huguette Demers. Iniluklok ang first runner-up ng Miss Norway 1959 na si Berit Grundvig upang kumatawan sa kaniyang bansa matapos na bumitiw ang orihinal na nagwagi na si Jorunn Kristjansen matapos sumali sa Miss Universe. Dapat sanang lalahok si Miss Holland 1959 Peggy Erwich upang kumatawan sa kanyang bansa. Gayunpaman, dahil sa mga komitment nito sa pagmomodelo, siya ay pinalitan ni Miss Holland 1957, Corine Rottschäfer.

Unang sumali sa edisyong ito ang bansang Arhentina, Gana, Hamayka, Hawaii, Hibraltar, Hong Kong, Hordan, Indiya, Paragway, Peru, Porto Riko, Portugal, Rhodesia at Nyasaland, Timog Korea, at Uruguay, at bumalik ang mga bansang Austrya, Honduras, Luksemburgo, at Pinlandiya. Huling sumali noong 1955 ang Honduras, at huling sumali noong 1957 ang Austrya, Luksemburgo, at Pinlandiya. Hindi sumali ang mga bansang Beneswela, Moroko, Tunisya, at Turkiya sa edisyong ito. Hindi sumali ang Beneswela dahil sa kakuilangan sa interes. Hindi sumali sina Raymonde Valle ng Moroko at Figen Özgür ng Turkiya dahil sa hindi isiniwalat na dahilan. Hindi sumali si Habiba Bent Abdallah ng Tunisya dahil sa kakulangan sa badyet.

Mga resulta

Mga pagkakalagay

Kompetisyon

Pormat ng kompetisyon 
Ilang pagbabago ang inimplementa sa edisyong ito. Ang bilang ng mga semifinalist sa edisyong ito ay itinaas sa 11. Ang Top 11 semifinalist ay napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competiton. Ang Top 11 ay nakipanayam kay Bob Russell at pumarada sa harapan ng mga hurado, at kalaunan ay napili ang limang pinalista na sumabak sa final interview.

Komite sa pagpili 

 Oscar Santa María – Politikong Brasilenyo
 John Spencer-Churchill – Duke ng Marlborough at pinsan ng dating Punong Ministro ng Reyno Unido na si Winston Churchill
 Lady Lydford – Mula sa mataas na lipunan ng Britanya
 Reginald Cudlipp – Editor ng dyaryong News of the World
 Jill Dorothy Ireland – Mangaawit at aktres na Inglesa
 Godfrey Herbert Winn – Mamamahayag at aktor na Ingles
 Taina Elisabeth Elg – Amerikanong aktres
 Cynthia Oberholzer – Modelo mula sa Timog Aprika
 Claude Berr – miyembro ng komite ng Miss Europe

Mga kandidata

37 kandidata ang lumahok para sa titulo.

Mga tala

Mga sanggunian

Panlabas na kawing
 Opisyal na website

1959
Miss World